তথ্যবিবরণী নম্বর : ৪৫০৪

**চলমান নৌ-ধর্মঘট প্রত্যাহার**

ঢাকা, ১২ অগ্রহায়ণ (২৭ নভেম্বর) :

         গত মধ্য রাত থেকে চলমান বিভিন্ন শ্রমিক ইউনিয়নের ডাকা নৌ-ধর্মঘট প্রত্যাহার করা হয়েছে।

আজ শ্রম ও কর্মসংস্থান মন্ত্রণালয়ের সম্মেলন কক্ষে শ্রম ও কর্মসংস্থান প্রতিমন্ত্রী মন্নুজান সুফিয়ানের সভাপতিত্বে অনুষ্ঠিত আলোচনা সভায় বিভিন্ন শ্রমিক ইউনিয়নের দাবিনামার বিষয়ে ফলপ্রসূ আলোচনার প্রেক্ষিতে শ্রমিক ইউনিয়নের নেতৃবৃন্দ এ ধর্মঘট প্রত্যাহারের ঘোষণা দেন।

নৌ পরিবহন খাতে নিয়োজিত শ্রমিকদের নিয়োগপত্র, পরিচয়পত্র ও সার্ভিস বুক প্রদানের বিষয়ে মনিটরিংয়ের জন্য নৌ পরিবহন অধিদপ্তর তাদের বার্ষিক সার্ভে চেক লিস্টে অন্তর্ভুক্ত করবে। এ খাতের শ্রমিকদের খাদ্য ভাতা প্রদানের বিষয়ে বৈঠকে নীতিগত সিদ্ধান্ত হয়। এ প্রসঙ্গে আন্তঃমন্ত্রণালয় বৈঠক করে মার্চ ২০২০ এর মধ্যে বাস্তবায়নের উদ্যোগ নেয়া হবে। তৈলবাহী জাহাজ ট্যাংকারের ভাড়া বাড়ানোর দাবি তুললে এ বিষয়ে আগের সিদ্ধান্ত বাস্তবায়নে বিদ্যুৎ, জ্বালানি ও খনিজ সম্পদ মন্ত্রণালয়কে অনুরোধ জানানো হয়। এছাড়া মালিকরা তৈল পরিবহন রুটে নিয়মিত ড্রেজিংয়ের অনুরোধ করেন।

বৈঠকে নৌ পরিবহন শ্রমিকদের প্রোভিডেন্ট ফান্ড এবং ওয়েলফেয়ার ফান্ড গঠনের বিষয়ে নৌ পরিবহন অধিদপ্তরের মহাপরিচালককে দায়িত্ব দেয়া হয়।

গত মধ্য রাত থেকে বাংলাদেশ লাইটারেজ শ্রমিক ইউনিয়ন, বাংলাদেশ কার্গো ট্রলার বাল্কহেড শ্রমিক ইউনিয়ন এবং বাংলাদেশ নৌ-যান শ্রমিক লীগ  চলমান এ নৌ ধর্মঘট আহ্বান করে।

#

আকতারুল/নাইচ/সঞ্জীব/সেলিম/২০১৯/২১৪০ ঘণ্টা

তথ্যবিবরণী নম্বর : ৪৫০৩

নৌ শ্রমিকদের নিয়োগপত্র, পরিচয়পত্র ও সার্ভিস বুক দিবে মালিকরা

ঢাকা, ১২ অগ্রহায়ণ (২৭ নভেম্বর) :

নৌ পরিবহন খাতে নিয়োজিত শ্রমিকদের নিয়োগপত্র, পরিচয়পত্র এবং সার্ভিস বুক প্রদান করবেন মালিকরা। এ কার্যক্রম সঠিকভাবে বাস্তবায়ন হচ্ছে কি না তা মনিটরিং করবে নৌ পরিবহন অধিদপ্তর।

আজ ঢাকায় শ্রম ও কর্মসংস্থান মন্ত্রণালয়ের সম্মেলন কক্ষে শ্রম ও কর্মসংস্থান প্রতিমন্ত্রী মন্নুজান সুফিয়ানের সভাপতিত্বে অনুষ্ঠিত বাংলাদেশ নৌ-যান শ্রমিক ফেডারেশনের দাবিনামার বিষয়ে মালিক-শ্রমিক প্রতিনিধিদের সাথে ত্রি-পক্ষীয় মতবিনিময় সভায় এ সিদ্ধান্ত হয়।

নৌ পরিবহন খাতে নিয়োজিত শ্রমিকদের নিয়োগপত্র, পরিচয়পত্র ও সার্ভিস বুক প্রদানের বিষয়ে মনিটরিংয়ের জন্য নৌ পরিবহন অধিদপ্তর তাদের বার্ষিক সার্ভে চেক লিস্টে অন্তর্ভুক্ত করবে। এ খাতের শ্রমিকদের খাদ্য ভাতা প্রদানের বিষয়ে বৈঠকে নীতিগত সিদ্ধান্ত হয়। এ প্রসঙ্গে আন্তঃমন্ত্রণালয় বৈঠক করে বাস্তবায়নের উদ্যোগ নেয়া হবে। তৈলবাহী জাহাজ ট্যাংকারের ভাড়া বাড়ানোর দাবি তুললে এ বিষয়ে আগের সিদ্ধান্ত বাস্তবায়নে বিদ্যুৎ, জ্বালানি ও খনিজ সম্পদ মন্ত্রণালয়কে অনুরোধ জানানো হয়। এছাড়া মালিকরা তৈল পরিবহন রুটে নিয়মিত ড্রেজিংয়ের অনুরোধ করেন।

বৈঠকে নৌ পরিবহন শ্রমিকদের প্রোভিডেন্ট ফান্ড এবং ওয়েলফেয়ার ফান্ড গঠনের বিষয়ে নৌ পরিবহন অধিদপ্তরের মহাপরিচালককে তা বাস্তবায়নের নির্দেশ দেয়া হয়।

এছাড়া বৈঠক শেষে শ্রম প্রতিমন্ত্রী বাংলাদেশ নৌ-যান শ্রমিক ফেডারেশন নেতৃবৃন্দকে তাদের ২৯ নভেম্বর মধ্য রাত থেকে আহুত কর্মবিরতি প্রত্যাহারের আহ্বান জানান।

#

আকতারুল/নাইচ/সঞ্জীব/জয়নুল/২০১৯/২০৫০ঘণ্টা

তথ্যবিবরণী নম্বর : ৪৫০২

দেশের জিডিপি ও মাথা পিছু আয় বেড়েছে

---পরিকল্পনা মন্ত্রী

ঢাকা, ১২ অগ্রহায়ণ (২৭ নভেম্বর) :

পরিকল্পনা মন্ত্রী এম এ মান্নান বলেছেন, ‘সার্বিকভাবে আমাদের অর্থনীতি সুসংহত-সহ আর্থ-সামাজিক অবস্থাও সুরক্ষিত হচ্ছে। তিনি বলেন, আমাদের জিডিপি ও মাথাপিছু আয় বেড়েছে, গর্ব করার মতো রিজার্ভ ও রেমিট্যান্স বৃদ্ধি পেয়েছে। দেশের ৯৫ শতাংশ মানুষ এখন বিদ্যুৎ সুবিধা পাচ্ছেন। দারিদ্র্য কমছে, সবক্ষেত্রে নারীর অংশগ্রহণ বাড়ছে। অর্থ্যাৎ দেশের সার্বিকভাবে উন্নয়ন হয়েছে।’

আজ ঢাকার এনইসি সম্মেলন কক্ষে অনুষ্ঠিত প্রেক্ষিত পরিকল্পনা (২০১০-২০২১) এর মধ্যমেয়াদি বাস্তবায়ন অগ্রগতি অবহিতকরণ ও প্রতিবেদনের মোড়ক উন্মোচন অনুষ্ঠানে প্রধান অতিথির বক্তব্যে মন্ত্রী এসব কথা বলেন। বইটি প্রণয়নে মূখ্য ভূমিকা পালন করেন পরিকল্পনা কমিশনের সদস্য ড. শামসুল আলম।

অনুষ্ঠানে অন্যান্যের মধ্যে প্রধানমন্ত্রীর রাজনৈতিক বিষয়ক উপদেষ্টা এইচটি ইমাম ও বেসরকারি শিল্প ও বিনিয়োগ উপদেষ্টা সালমান ফজলুর রহমান এবং পরিকল্পনা সচিব মো নুরুল আমিন-সহ সংশ্লিষ্ট ঊর্ধ্বতন কর্মকর্তাগণ উপস্থিত ছিলেন।

#

শাহেদ/ফারহানা/রফিকুল/জয়নুল/২০১৯/২০৩০ঘণ্টা

তথ্যবিবরণী নম্বর : ৪৫০১

রেমিট্যান্স আনতে জনতা ব্যাংকের সঙ্গে চুক্তি করবে ইউএই’র আর এ কে ব্যাংক

ঢাকা, ১২ অগ্রহায়ণ (২৭ নভেম্বর) :

অর্থমন্ত্রী আ হ ম মুস্তফা কামাল বলেছেন, সরকারের উদ্দেশ্য হচ্ছে জনগণকে সেবা দেয়া। রেমিট্যান্স আমাদের অর্থনীতির মেরুদন্ড। রেমিট্যান্স হলো ড্রাইভিং ফোর্স। সংযুক্ত আরব আমিরাতের আরএকে ব্যাংক আমাদের দেশীয় কোন ব্যাংকের সাথে পার্টনারশিপে রেমিট্যান্স প্রেরণে সহায়তা করবে। এর মাধ্যমে বৈধপথে রেমিট্যান্স প্রেরণ অনেকগুণে বেড়ে যাবে।

আজ অর্থমন্ত্রীর সাথে বাংলাদেশ সচিবালয়ে তার দপ্তরে চার্জ দ্য অ্যাফেয়ার্স অভ্ ইউএই এম্বাসি আব্দুল্লাহ আলির নেতৃত্বে নয় সদস্যের একটি প্রতিনিধিদল সাক্ষাৎ করতে আসলে মন্ত্রী এসব কথা বলেন।

এর আগে অর্থমন্ত্রীর সাথে সাক্ষাৎ করেন এডিবি’র কান্ট্রি ডিরেক্টর মনমোহন প্রকাশ এবং ট্রেজারার ও মিশন লিডার পিয়েরে ভ্যান পিটহেম-সহ (চরবৎৎব ঠধহ চবঃবমযবস) প্রতিনিধিদল।

সাক্ষাৎ শেষে অর্থমন্ত্রী বলেন, এডিবি আমাদের দেশে শিল্পায়নে বিকল্প উৎস হিসাবে অর্থায়ন করতে আগ্রহী। আমাদের বিভিন্ন খাতে তারা পূর্ব থেকেই কাজ করছে এবার এ খাতে তারা কাজ করতে আগ্রহ প্রকাশ করছে। এডিবির সাথে আমাদের বন্ধুত্বপূর্ণ সম্পর্ক রয়েছে। তারা কর্পোরেট হাউজের জন্য কর্পোরেট বন্ডের ব্যবস্থা করতে চায় বলে জানান মন্ত্রী।

#

গাজী তৌহিদুল/ফারহানা/সঞ্জীব/জয়নুল/২০১৯/২০৪০ঘণ্টা

তথ্যবিবরণী নম্বর : ৪৫০০

**আগামী ৯ ডিসেম্বর ফাতেহা-ই-ইয়াজদাহম**

ঢাকা, ১২ অগ্রহায়ণ (২৭ নভেম্বর) :

বাংলাদেশের আকাশে আজ কোথাও ১৪৪১ হিজরি সনের রবিউস সানি মাসের চাঁদ দেখা যায়নি। ফলে আগামীকাল ২৮ নভেম্বর বৃহস্পতিবার রবিউল আউয়াল মাস ৩০ দিন পূর্ণ হবে এবং আগামী ২৯ নভেম্বর শুক্রবার থেকে রবিউস সনি মাস গণনা করা হবে। পরিপ্রেক্ষিতে**,** আগামী ৯ ডিসেম্বর সোমবার ফাতেহা-ই-ইয়াজদাহম পালিত হবে।

আজ সন্ধ্যায় ইসলামিক ফাউন্ডেশন বায়তুল মুকাররমস্থ সভাকক্ষে জাতীয় চাঁদ দেখা কমিটির সভায় এ সিদ্ধান্ত গৃহীত হয়। এতে সভাপতিত্ব করেন ধর্ম বিষয়ক মন্ত্রণালয়ের অতিরিক্ত সচিব কাজী হাসান আহমেদ।

সভায় মন্ত্রিপরিষদ বিভাগের যুগ্মসচিব ড. মোঃ মুশফিকুর রহমান,ধর্ম বিষয়ক মন্ত্রণালয়ের যুগ্মসচিব মোঃ জহির আহমদ**,** ইসলামিক ফাউন্ডেশনের সচিব কাজী নূরুল ইসলাম**,** বাংলাদেশ টেলিভিশনের পরিচালক (প্রশাসন/অর্থ) মোঃ জহিরুল ইসলাম মিয়া**,** তথ্য অধিদফতরেরসিনিয়র উপ প্রধান তথ্য অফিসার  মোঃ জসীম উদ্দিন**,** বাংলাদেশ মহাকাশ গবেষণা ও দূর অনুধাবন প্রতিষ্ঠানের মুখ্য বৈজ্ঞানিক কর্মকর্তা শাহ মোঃ মিজানুর রহমান**,** বাংলাদেশ আবহাওয়া অধিদপ্তরের উপ-পরিচালক মোঃ আবদুর রহমান**,** ঢাকাআলিয়ামাদ্রাসারউপাধ্যক্ষ মুহাম্মাদ আবদুর রশীদ,বায়তুল মুকাররম জাতীয় মসজিদের সিনিয়র পেশ ইমাম হাফেজ মাওলানা মুহাম্মদ মিজানুর রহমান**,** চকবাজার শাহী জামে মসজিদের খতিব মাওলানা শেখ নাঈম রেজওয়ান ও লালবাগ শাহী জামে মসজিদের খতিব মুফতি মুহাম্মদ নেয়ামতুল্লাহ প্রমুখ উপস্থিত ছিলেন।

#

নিজাম/ফারহানা/রফিকুল/সেলিম/২০১৯/২০০০ ঘণ্টা

তথ্যবিবরণী নম্বর : ৪৪৯৯

বিএনপি’র প্রত্যক্ষ-পরোক্ষ জঙ্গিপক্ষাবলম্বন জঙ্গিদমনে বড় প্রতিবন্ধক

--- তথ্যমন্ত্রী

ঢাকা, ১২ অগ্রহায়ণ (২৭ নভেম্বর) :

‘প্রত্যক্ষ ও পরোক্ষ বিএনপি’র জঙ্গিপক্ষাবলম্বন জঙ্গিদমনে বড় প্রতিবন্ধকতা’ বলেছেন তথ্যমন্ত্রী ড. হাছান gvn&gy`।

আজ ঢাকার সেগুনবাগিচায় ঢাকা রিপোর্টার্স ইউনিটি-ডিআরইউ এর সাগর-রুনি মিলনায়তনে ‘ডিআরইউ বেস্ট রিপোর্টিং অ্যাওয়ার্ড ২০১৯’ প্রদান অনুষ্ঠানে প্রধান অতিথির বক্তৃতায় সমসাময়িক প্রসঙ্গে তিনি একথা বলেন।

রাজধানীর গুলশানে ২০১৬ সালে হলি আর্টিজান রেস্তোরাঁয় জঙ্গি হামলার ঘটনার পর গণমাধ্যমের অনুসন্ধানী প্রতিবেদনের প্রশংসা করে সদ্যঘোষিত হলি আর্টিজান হত্যাকা-ের রায়ের কথা উল্লেখ করে মন্ত্রী বলেন,‘আপনারা জানেন, হলি আর্টিজান হত্যাকা-ের রায়ে ৭ জনের ফাঁসি হয়েছে। এই হলি আর্টিজানে জঙ্গিরা যেভাবে হত্যাকা- ঘটিয়েছে, তারপর গণমাধ্যমে যে রিপোর্ট হয়েছে, আমি মনে করি সেগুলো এ ঘটনার গভীরে যাওয়ার ক্ষেত্রে বা এই ঘটনার বিচার প্রক্রিয়াকে ত্বরান্বিত করার ক্ষেত্রে গুরুত্বপূর্ণ ভূমিকা পালন করেছে। ভবিষ্যতে যাতে আর জঙ্গি তৈরি না হয়, এই রিপোর্টগুলো সেবিষয়েও সহায়ক ভূমিকা পালন করবে।’

অপরদিকে বিএনপি’র ভূমিকাকে জঙ্গিদমনের প্রতিবন্ধক বলে বর্ণনা করে ড. হাছান বলেন, ‘দুঃখের বিষয় জঙ্গিদের যখন ধরা হচ্ছিল, তখন এই বাংলাদেশের একজন সাবেক প্রধানমন্ত্রী বেগম খালেদা জিয়া বলেছিলেন- কিছু লোককে ধরে এনে কিছুদিন রেখে দেয়া হয়, চুল-দাড়ি লম্বা হলে তাদেরকে নাকি জঙ্গি হিসেবে আখ্যা দেয়া হয়। বিশেষ করে বিএনপির পক্ষ থেকে মির্জা ফখরুল ইসলাম আলমগীর-সহ অনেক নেতৃবৃন্দ তাদের বক্তৃতায় এই ধরণের দায়িত্বহীন কথাবার্তা বারংবার বলেছেন। যখনই কোনো জঙ্গি ধরা হলো, বা এনকাউন্টারে যখন কোনো জঙ্গির মৃত্যু হয়, তখন তারা নানা প্রশ্ন তুলেছেন। এই যে পরোক্ষভাবে বা প্রত্যক্ষভাবে জঙ্গিদের সহায়তা করা, এটি জঙ্গি দমনে বড় প্রতিবন্ধকতা।’

‘আমাদের দেশে আমরা জঙ্গিদমনে যতটুকু সফল হয়েছি, পৃথিবীর অনেক রাষ্ট্র এত সফল হয়নি’ উল্লেখ করে তথ্যমন্ত্রী বলেন, আমরা জঙ্গি নির্মূল করতে পেরেছি, একথা আমি বলবো না। কিন্তু জঙ্গিবাদ এবং জঙ্গি দমন করতে সক্ষম হয়েছি। মার্কিন যুক্তরাষ্ট্র থেকে শুরু করে ইউরোপেও এ ধরণের ঘটনা ঘটছে। আমাদের দেশে যেভাবে ঘটনা প্রবাহ ঘটছিল, সেগুলো সরকারের তড়িৎ পদক্ষেপে আমাদের আইন-শৃঙ্খলা বাহিনী, গোয়েন্দা বাহিনী, একইসাথে গণমাধ্যমের সম্মিলিত ভূমিকার কারণে সেই জঙ্গিবাদ দমনে অনেক দেশের তুলনা আমরা অনেক সফল হয়েছি।

‘গণমাধ্যম ভাষাহীনদের ভাষা এবং ডিআরইউ পুরস্কার একটি ভালো উদ্যোগ’ উল্লেখ করে তথ্যমন্ত্রী ড. হাছান মাহ্মুদ এসময় বলেন, সমাজের তৃতীয় নয়ন খুলে দেয়ার মতো দায়িত্বশীল রিপোর্টিং-এর ক্ষেত্রে এধরনের পুরস্কার অত্যন্ত উৎসাহব্যঞ্জক। গণমাধ্যম ও সাংবাদিকতা যাদের ভাষা নেই তাদেরকে ভাষা দিতে পারে, যার কাছে ক্ষমতা নেই তাকে ক্ষমতাবান করতে পারে, যে প্রতিবাদ করতে সাহস পায়না, তাকে প্রতিবাদী হওয়ার জন্য উদ্বুদ্ধ করতে পারে। সুতরাং এ দায়িত্ব অত্যন্ত গুরুত্বপূর্ণ এবং এজন্যই গণমাধ্যমকে রাষ্ট্রের চতুর্থ স্তম্ভ বলা হয়। স্বাধীনতার পূর্বকালে আমাদের স্বাধিকার সংগ্রাম থেকে স্বাধীনতা এবং স্বাধীনতাউত্তরকালে গণতন্ত্রকে শেকলবন্দি করে গণতন্ত্রের নামে যখন ‘মার্শাল ডেমোক্রেসি’ চালু করা হয় তখনও, গণমাধ্যমের যে বিশাল ভূমিকা, তা অনস্বীকার্য।

এ সময় অসত্য বা ভুল তথ্যের বিষয়ে সতর্কবার্তাও দেন তরুণ বয়সে সাংবাদিকতার অভিজ্ঞতাসমৃদ্ধ তথ্যমন্ত্রী। তিনি বলেন, একইসাথে আরো যে বিষয় মাথা রাখা প্রয়োজন, সেটি হচ্ছে একটি ভুল কিংবা অসত্য রিপোর্ট সমাজ, রাষ্ট্র বা কোনো ব্যক্তির জন্য ক্ষতিকর হতে পারে, সেদিকে খেয়াল রাখতে হবে। এটি সাংবাদিকদের দায়িত্ব।

মন্ত্রী বলেন, ‘আজকাল সবার আগে সর্বশেষ সংবাদ পরিবেশন করতে গিয়ে দেখা যায়, অনেক সময় ভুল রিপোর্ট পরিবেশিত হয়েছে, বিশেষ করে অনলাইন মাধ্যমে। পত্রিকায় সেটি কমই হয়, কারণ পত্রিকায় সংবাদ এডিটিং এর মাধ্যমে যায়। অনলাইনে হয়তো কোনো সংবাদ প্রোগ্রামের সাথে সাথে হুট করে বা সবার আগে তাড়াহুড়া করে দেয়ার ক্ষেত্রে এটা ঘটে, যা কোনোভাবেই কাম্য নয়। সুতরাং এক্ষেত্রে অবশ্যই সতর্ক হওয়া প্রয়োজন।’

অনুষ্ঠানে ৯টি ক্যাটেগরিতে ‘ডিআরইউ বেস্ট রিপোর্টিং অ্যাওয়ার্ড হিসেবে ১০ জন বিজয়ীর হাতে ক্রেস্ট, সনদপত্র ও নগদ ৫০ হাজার টাকা মূল্যমানের চেক তুলে দেন তথ্যমন্ত্রী ড. হাছান মাহ্মুদ। এসময় উপস্থিত ছিলেন পুরস্কারের জুরি বোর্ডের চেয়ারম্যান ডিআরইউ’র সাবেক সভাপতি শাহজাহান সরদার ও জুরি বোর্ডসদস্য জাতীয় প্রেসক্লাব সভাপতি সাইফুল আলম ও সিনিয়র সাংবাদিক মনোয়ার হোসেন। ডিআরইউ সভাপতি ইলিয়াস হোসেন অনুষ্ঠানে সভাপতিত্ব করেন।

এবারের বিজয়ীরা হলেন-প্রিন্ট ও অনলাইন ক্যাটেগরির মুক্তিযুদ্ধ বিষয়ে দৈনিক যুগান্তরের মিজানুর রহমান চৌধুরী, শিক্ষা ও স্বাস্থ্যে ডেইলি স্টারের মোহাম্মদ আল-মাসুম মোল্লা, অনুসন্ধানে বাংলা ট্রিবিউনের শাহেদ শফিক, বাণিজ্য ও অর্থনীতিতে যুগ্মভাবে দ্য ফিন্যান্সিয়াল এক্সপ্রেসের জসিম উদ্দিন হারুন ও দৈনিক কালের কণ্ঠের জিয়াদুল ইসলাম, ক্রীড়ায় দৈনিক প্রথম আলোর তারেক মাহমুদ, সাহিত্য-সংস্কৃতি-ঐতিহ্যে দৈনিক সমকালের তপন দাস। টেলিভিশন ক্যাটেগরিতে সেবাখাতে এনটিভির শফিক শাহীন, অনুসন্ধানে একাত্তর টিভির আদনান খান (নয়ন আদিত্য) এবং বাণিজ্য ও অর্থনীতিতে চ্যানেল ২৪ এর মোর্শেদ হাসিব হাসান।

ডিআরইউ’র সাংগঠনিক সম্পাদক ও বেস্ট রিপোর্টিং অ্যাওয়ার্ড উপকমিটির আহ্বায়ক আফজাল বারীর সঞ্চালনায় আরো বক্তব্য রাখেন সংগঠনের সাধারণ সম্পাদক কবির আহমেদ খান। এছাড়া পুরস্কারপ্রাপ্তদের মধ্য থেকে অনুভূতি প্রকাশ করেন এনটিভির শফিক শাহীন ও বাংলা ট্রিবিউনের শাহেদ শফিক।

#

আকরাম/ফারহানা/রফিকুল/জয়নুল/২০১৯/১৯৪০ঘণ্টা

তথ্যবিবরণী নম্বর : ৪৪৯৮

দারিদ্র্য দূরীকরণে বেসরকারি সংস্থাকে এগিয়ে আসার আহ্বান পরিকল্পনা মন্ত্রীর

ঢাকা, ১২ অগ্রহায়ণ (২৭ নভেম্বর) :

দারিদ্র্য দূরীকরণে বেসরকারি সংস্থাকে এগিয়ে আসার আহ্বান জানিয়ে পরিকল্পনা মন্ত্রী এম এ মান্নান বলেছেন, নানা সীমাবদ্ধতার কারণে দারিদ্র্য দূরীকরণে অনেক এলাকায় সরকারের একার পক্ষে কাজ করা সম্ভব হয় না সেখানে বেসরকারি সংস্থাগুলো ভূমিকা রাখতে পারে।

আজ রাজধানীর সিরডাপ মিলনায়তনে ‘কাউকে পশ্চাতে রেখে নয়, হাওর উন্নয়নে সমন্বিত প্রয়াস’ বিষয়ক সেমিনারে প্রধান অতিথির বক্তব্যে মন্ত্রী এসব কথা বলেন। ব্র্যাক সমন্বিত উন্নয়ন কর্মসূচি এ সেমিনার আয়োজন করে।

দারিদ্র্য দূরীকরণে সরকার গৃহীত বিভিন্ন কর্মসূচির কথা তুলে ধরে মন্ত্রী বলেন, বার্ষিক, পঞ্চ-বার্ষিক এমনকি শত-বার্ষিক পরিকল্পনা গ্রহণ করে সরকার মানুষের কল্যাণে কাজ করে যাচ্ছে।

ব্র্যাকের নির্বাহী পরিচালক আসিফ সালেহর সভাপতিত্বে সেমিনারে আরো বক্তৃতা করেন জাহাঙ্গীরনগর বিশ্ববিদ্যালয়ের শিক্ষক অধ্যাপক ছিদ্দিকুর রহমান ও ব্র্যাকের পরিচালক আন্না মিনজ।

#

শাহেদ/ফারহানা/সঞ্জীব/জয়নুল/২০১৯/১৯৩০ঘণ্টা

তথ্যবিবরণী নম্বর : ৪৪৯৭

**সহযোগিতা ও অংশীদারিত্ব জেন্ডার সমতা অর্জনে জোরদার ভূমিকা রাখবে**

**-- মহিলা ও শিশু বিষয়ক প্রতিমন্ত্রী**

ঢাকা, ১২ অগ্রহায়ণ (২৭ নভেম্বর) :

ম‌হিলা ও শিশু বিষয়ক প্র‌তিমন্ত্রী ফ‌জিলাতুন নেসা ইন্দিরা বলেছেন, সহযোগিতা ও অংশীদারিত্ব এশিয়া - প্যাসিফিক অঞ্চলে নারীর উন্নয়ন, ক্ষমতায়ন ও জেন্ডার সমতা অর্জনে জোরদার ভূমিকা রাখবে। ইকনোমিক এন্ড সোশ্যাল কমিশন ফর এশিয়া এন্ড প্যাসিফিক (এসক্যাপ) কনফারেন্স নারী নেতৃত্ব বিকাশেও গুরুত্বপূর্ণ ভূমিকা রাখবে বলে তিনি উল্লেখ করেন।

প্রতিমন্ত্রী আজ থাইল্যান্ডের ব্যাংককে ইউনাইটেড ন্যাশনস কনফারেন্স সেন্টারে বেইজিং প্লাস ২৫ রিভিউ বিষয়ে এশিয়া প্যাসিফিক মিনিস্ট্রিয়াল কনফারেন্সে বক্তৃতাকালে এসব কথা বলেন। ২৭-২৯ নভেম্বর ব্যাংককে অনুষ্ঠিত এ কনফারেন্সে প্রতিমন্ত্রীর নেতৃত্বে এ প্রতিনিধিদলে রয়েছেন মহিলা ও শিশু বিষয়ক মন্ত্রণালয়ের সচিব কামরুন নাহার।

প্রতিমন্ত্রী আরো বলেন, বাংলাদেশ জেন্ডার সমতা ও নারীর ক্ষমতায়নে অভূতপূর্ব সাফল্য অর্জন করেছে। ওয়ার্ল্ড জেন্ডার গ্যাপ রিপোর্ট অনুযায়ী বাংলাদেশ নারীর অর্থনৈতিক ক্ষমতায়নে বিশ্বের ১৪৯ দেশের মধ্যে ৪৮তম ও রাজনৈতিক ক্ষমতায়নের ক্ষেত্রে বিশ্বে ৫ম স্থানে রয়েছে। এ সকল অর্জনে বাংলাদেশ দক্ষিণ এশিয়ার অন্য সব দেশের উপরে অবস্থান করছে।

#

আলমগীর/ফারহানা/সঞ্জীব/সেলিম/২০১৯/১৯৪০ ঘণ্টা

তথ্যবিবরণী নম্বর : ৪৪৯৬

**বাংলাদেশে প্রবাসীদের রেমিটেন্স পাঠাতে ডাক বিভাগকে**

**সহযোগী হিসেবে চায় সংযুক্ত আরব আমিরাত**

ঢাকা, ১২ অগ্রহায়ণ (২৭ নভেম্বর) :

সংযুক্ত আরব আমিরাতের রেক ব্যাংক বাংলাদেশি প্রবাসিদের টাকা দেশে তাদের প্রাপকের হাতে পৌঁছানোর জন্য ডাক বিভাগকে সহযোগী হিসেবে নেওয়ার জন্য আগ্রহ প্রকাশ করেছে।

বাংলাদেশে সফররত সংযুক্ত আরব আমিরাতের রাজপরিবারের সদস্য শেখ মোহাম্মদ বিন রাশেদ আল মুয়াল্লা ডাক ও টেলিযোগাযোগ মন্ত্রী মোস্তাফা জব্বারের সাথে আজ ঢাকায় বাংলাদেশ সচিবালয়ে তাঁর দপ্তরে সাক্ষাৎকালে এই আগ্রহের কথা জানান।

শেখ মোহাম্মদ বিন রাশেদ আরব আমিরাতের রেক ব্যাংকের সাথে ডাকঘর, নগদ এবং ডাক টাকার মাধ্যমে আরব আমিরাতে কর্মরতদের রেমিটেন্স তাদের প্রাপকদের হাতে পৌঁছানোর ব্যবস্থা চালুর প্রস্তাব করেন। ডাক ও টেলিযোগাযোগ মন্ত্রী তাঁর এই প্রস্তাবকে স্বাগত জানান। এছাড়াও সাক্ষাৎকালে দ্বিপাক্ষিক স্বার্থসংশ্লিষ্ট বিভিন্ন বিষয়াদি নিয়ে তারা আলোকপাত করেন।

মন্ত্রী বাংলাদেশ ও সংযুক্ত আরব আমিরাত ভ্রাতৃপ্রতীম দু’টি দেশের মধ্যে ঐতিহাসিক সম্পর্কের উল্লেখ করেন বলেন, সংযুক্ত আরব আমিরাত বাংলাদেশের অত্যন্ত গুরুত্বপূর্ণ একটি শ্রম বাজার। বাংলাদেশে তথ্যপ্রযুক্তি খাতে প্রতিবছর প্রচুর দক্ষ জনসম্পদ তৈরি হচ্ছে। এই খাতে আরব আমিরাতে দক্ষ কর্মী নিয়োগে দু’দেশই উপকৃত হবে। তিনি বলেন, প্রযুক্তির লেটেস্ট ভার্সন ফাইভ জি বাংলাদেশ ২০২১ সালে চালু হবে।

শেখ মোহাম্মদ বিন রাশেদ বাংলাদেশের ডিজিটাল প্রযুক্তিসহ সমৃদ্ধ বাংলাদেশ প্রতিষ্ঠায় সরকারের গৃহীত উদ্যোগের প্রশংসা করেন। তিনি বাংলাদেশে ফাইভ জি-সহ টেলিযোগাযোগ খাতের বিভিন্ন শাখায় বিনিয়োগের আগ্রহ প্রকাশ করেন।

#

শেফায়েত/ফারহানা/রফিকুল/সেলিম/২০১৯/১৮৪০ ঘণ্টা

তথ্যবিবরণী নম্বর : ৪৪৯৫

অসংক্রামক রোগ প্রতিরোধে পরিকল্পনার পাশাপাশি প্রয়োজন সচেতনতা

--- স্বাস্থ্যমন্ত্রী

ঢাকা, ১২ অগ্রহায়ণ (২৭ নভেম্বর) :

স¦াস্থ্যমন্ত্রী জাহিদ মালেক বলেছেন, ক্যান্সার, ডায়াবেটিস, সিরোসিস-সহ নানাবিধ অসংক্রামক রোগের প্রধানতম কারণ হচ্ছে জীবন মানে অসতর্কতা। এই রোগগুলির কারণে রোগাক্রান্ত মানুষটির যেমন ক্ষতি হচ্ছে, তেমনি তার পরিবার তথা দেশেরও ক্ষতি হচ্ছে। একারণে অসংক্রামক রোগ প্রতিরোধ ও নিয়ন্ত্রণের জন্য সরকারের বহুমাত্রিক পরিকল্পনার পাশাপাশি জনসচেতনতার কোনো বিকল্প নেই।

আজ রাজধানীর হোটেল ইন্টারকন্টিনেন্টালে স্বাস্থ্য ও পরিবার কল্যাণ মন্ত্রণালয় আয়োজিত ‘অসংক্রামক রোগ প্রতিরোধ ও নিয়ন্ত্রণের জন্য বহুখাতভিত্তিক কর্মপরিকল্পনা ২০১৮-২৫’ শীর্ষক কর্মশালায় প্রধান অতিথির বক্তৃতায় মন্ত্রী এসব কথা বলেন।

অসংক্রামক রোগের ঝুঁকি প্রসঙ্গে মন্ত্রী আরো বলেন, ‘দীর্ঘমেয়াদী রোগগুলো একবার হয়ে গেলে তা সারাজীবন থাকে, তাই রোগ নিরাময়ের পরিবর্তে আমাদের রোগ প্রতিরোধের ওপর অধিক গুরুত্ব আরোপ করা উচিত’। প্রণয়নকৃত ‘বহুখাতভিত্তিক কর্মপরিকল্পনা এই ঝুঁকি নিয়ন্ত্রণের কার্যক্রমের মূল বুনিয়াদী নকশা হিসেবে বিবেচিত হবে। ‘সকল নীতিতে স্বাস্থ্য’ এই মূলমন্ত্র ধারণ করে যদি সকল বিভাগ, সংস্থা ও দপ্তর তাদের কর্মপরিকল্পনা নির্ধারণ করেন, সমাজের সকল অংশ, গণমাধ্যমকর্মীগণ, রাজনৈতিক, সামাজিক ও ধর্মীয় নেতৃত্ব সকলে যদি একযোগে কাজ করে তবেই অসংক্রামক রোগের আসন্ন মহামারী মোকাবিলায় সফলতা লাভ করা সম্ভব হবে।

অনুষ্ঠানে বিশেষ অতিথি হিসেবে উপস্থিত ছিলেন কমিউনিটি স্বাস্থ্য সহায়তা ট্রাস্টের চেয়ারম্যান অধ্যাপক ডা. সৈয়দ মোদাচ্ছের আলী, স্বাস্থ্য শিক্ষা ও পরিবার কল্যাণ বিভাগের সচিব শেখ ইউসুফ হারুন ও বিশ^ স্বাস্থ্য সংস্থার বাংলাদেশ প্রতিনিধি। অনুষ্ঠানটির সভাপতিত্ব করেন স্বাস্থ্য সেবা বিভাগের সচিব মোঃ আসাদুল ইসলাম। এছাড়া বিভিন্ন মন্ত্রণালয়, বিভাগ ও সংস্থার উচ্চপর্যায়ের কর্মকর্তা, শিক্ষাবিদ, সমাজকর্মী, গণমাধ্যমকর্মী প্রমুখ উপস্থিত ছিলেন।

#

মাইদুল/ফারহানা/রফিকুল/জয়নুল/২০১৯/১৮৫০ঘণ্টা

তথ্যবিবরণী নম্বর : ৪৪৯৪

বিদ্যুৎ প্রতিমন্ত্রীর সাথে থাইল্যান্ডের রাষ্ট্রদূতের সাক্ষাৎ

ঢাকা, ১২ অগ্রহায়ণ (২৭ নভেম্বর) :

বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদের সাথে বাংলাদেশে নিযুক্ত থাইল্যান্ডের রাষ্ট্রদূত অৎঁহৎঁহম চযড়ঃযড়হম ঐঁসঢ়যৎবুং আজ সচিবালয়ে তাঁর অফিস কক্ষে সাক্ষাৎ করেন। এ সময় তাঁরা পারস্পরিক স্বার্থসংশ্লিষ্ট বিভিন্ন বিষয় নিয়ে আলোচনা করেন।

প্রতিমন্ত্রী রাষ্ট্রদূতকে স্বাগত জানিয়ে বলেন, বাংলাদেশ সকল প্রকার বিনিয়োগকে উৎসাহিত করবে। ফ্রেমওয়ার্ক এগ্রিমেন্টের আওতায় জ্বালানি সহযোগিতা বাড়ানো যাবে। থাইল্যান্ডের সিয়াম গ্যাস, পিটিটি, সাইও ট্রিপল এ গ্রুপ বাংলাদেশে কাজ করার আগ্রহ দেখিয়েছে। নবায়নযোগ্য জ্বালানি, বর্জ্য থেকে বিদ্যুৎ, এলপিজি ইত্যাদি ক্ষেত্রে কাজ করার সুযোগ রয়েছে। তিনি এ সময় সহযোগিতার ক্ষেত্র বাড়াতে দ্বি-পাক্ষিক সভার ওপর গুরুত্ব দেন।

থাইল্যান্ডের রাষ্ট্রদূত, প্রদত্ত খসড়া সমঝোতা স্মারক চুক্তি স্বাক্ষরের ওপর গুরুত্বারোপ করে বলেন, বাংলাদেশ ও থাইল্যান্ডের পারস্পরিক সহযোগিতা বৃদ্ধির জন্য এই সমঝোতা অপরিহার্য। জ্বালানি সহযোগিতা বৃদ্ধির সাথে সাথে অর্থনৈতিক, শিল্প ও সামাজিক উন্নয়নেরও অগ্রগতি হবে। তিনি বলেন, জ্বালানি ফোরামের আওতায় নবায়নযোগ্য জ্বালানি বা এলপিজি বিষয় কার্যক্রমের দৃশ্যমান অগ্রগতি হবে।

এ সময় অন্যান্যের মাঝে থাই অ্যাম্বাসির কাউন্সিলর কৎধরপযড়শ অৎঁহঢ়ধরৎড়লশঁষ উপস্থিত ছিলেন।

#

আসলাম/ফারহানা/রফিকুল/জয়নুল/২০১৯/১৮৩৫ঘণ্টা

তথ্যবিবরণী নম্বর : ৪৪৯৩

সেনাবাহিনী অতীতের ন্যায় নিপুণভাবে কাজ করবে

--- পানি সম্পদ প্রতিমন্ত্রী

ঢাকা, ১২ অগ্রহায়ণ (২৭ নভেম্বর) :

পানি সম্পদ প্রতিমন্ত্রী জাহিদ ফারুক বলেছেন, সেনাবাহিনী অতীতের ন্যায় নিপুণভাবে কাজ করবে। প্রত্যেক সরকারি কাজ পানি সম্পদ মন্ত্রণালয় বা সেনাবাহিনীর পৃথক কাজ না ভেবে সবাইকে একসাথে কাজ করে যেতে হবে।

প্রতিমন্ত্রী আজ পানি সম্পদ মন্ত্রণালয়ের সম্মেলন কক্ষে পানি উন্নয়ন বোর্ড ও বাংলাদেশ সেনাবাহিনীর মধ্যে ‘কিশোরগঞ্জ জেলার মিঠামইন উপজেলাধীন নির্মিতব্য মিঠামইন সেনানিবাস স্থাপনার ভূমি সমতল উঁচুকরণ, ওয়েভ প্রটেকশন ও তীর প্রতিরক্ষা কাজ’ শীর্ষক প্রকল্পের সমঝোতা স্মারক স্বাক্ষর অনুষ্ঠানে এসব কথা বলেন।

প্রতিমন্ত্রী আরো বলেন, সেনাবাহিনীর সাথে স্বাক্ষরিত এই একাদশতম প্রকল্পে সেনানিবাস স্থাপনের বিষয়টি থাকায় প্রকল্পটি সেনাবাহিনীর কাছে আলাদা গুরুত্ব রাখবে। কাজের গুণগতমানের সাথে আপোশ না করার নির্দেশনা দিয়ে উপমন্ত্রী বলেন, মানবতার বৃহত্তর কল্যাণে প্রত্যেক প্রকল্প গৃহীত হচ্ছে যা উন্নত বাংলাদেশ গঠনে ভূমিকা রাখবে ।

সমঝোতা স্মারকে পানি উন্নয়ন বোর্ডের পক্ষে ময়মনসিংহ (বাপাউবো) এর তত্ত্বাবধায়ক প্রকৌশলী একেএম সফিকুল হক এবং সেনাবাহিনীর পক্ষে লেকর্নেল মোঃ বদরুল আহসান খান সমঝোতা স¥ারকে স্বাক্ষর করেন। এ সময় কিশোরগঞ্জ-৪ আসনের এমপি রিজওয়ান আহাম্মেদ তৌফিক, মেজর জেনারেল ইবনে ফজল শায়খুজ্জামান-সহ পানি সম্পদ মন্ত্রণালয়ের ঊর্ধ্বতন কর্মকর্তারা উপস্থিত ছিলেন।

#

আসিফ/ফারহানা/রফিকুল/জয়নুল/২০১৯/১৮৩০ঘণ্টা

তথ্যবিবরণী নম্বর : ৪৪৯২

প্রধানমন্ত্রী আগামীকাল বিএসসি’র নতুন পাঁচটি জাহাজের উদ্বোধন করবেন

ঢাকা, ১২ অগ্রহায়ণ (২৭ নভেম্বর) :

প্রধানমন্ত্রী শেখ হাসিনা আগামীকাল বাংলাদেশ শিপিং কর্পোরেশন (বিএসসি) এর নতুন পাঁচটি সমুদ্রগামী জাহাজের আনুষ্ঠানিক উদ্বোধন করবেন। প্রধানমন্ত্রী গণভবন থেকে ভিডিও কনফারেন্সিং এর মাধ্যমে জাহাজগুলোর উদ্বোধন করবেন।

জাহাজগুলোর মধ্যে তিনটি প্রোডাক্ট অয়েল ট্যাংকার (তেলবাহী) এবং তিনটি বাল্ক ক্যারিয়ার (পণ্যবাহী)। ছয়টি জাহাজের মধ্যে প্রথমটি ‘এমভি বাংলার জয়যাত্রা’ ২০১৮ সালের পহেলা নভেম্বর প্রধানমন্ত্রী উদ্বোধন করেন। আগামীকাল দু’টি বাল্ক ক্যারিয়ার ও তিনটি প্রোডাক্ট অয়েল ট্যাংকার উদ্বোধন করা হবে। জাহাজগুলো হলো-‘এমভি বাংলার সমৃদ্ধি; ‘এমভি বাংলার অর্জন; ‘এমটি বাংলার অগ্রযাত্রা; ‘এমটি বাংলার অগ্রদূত’ এবং ‘এমটি বাংলার অগ্রগতি’।

বাংলাদেশ ও চীন সরকারের মধ্যে চুক্তি অনুযায়ী ছয়টি জাহাজ সংগ্রহে ব্যয় ধরা হয় ১ হাজার ৬৩৭ কোটি ১৫ লাখ টাকা। এর মধ্যে চীন সরকারে সহায়তা ১ হাজার ৫২৭ কোটি ৬৬ লাখ টাকা এবং বিএসসি’র নিজস্ব অর্থ ১০৯ কোটি ৪৯ লাখ টাকা। প্রতিটি জাহাজের ধারণক্ষমতা ৩৯ হাজার ডিডব্লিউটি (ডেড ওয়েট টন)।

#

জাহাঙ্গীর/ফারহানা/রফিকুল/জয়নুল/২০১৯/১৮০০ঘণ্টা

তথ্যবিবরণী নম্বর : ৪৪৯১

**খাদ্য ও পুষ্টি নিরাপত্তা নিশ্চিতে কৃষির আধুনিকায়ন করা হচ্ছে**

**-কৃষিমন্ত্রী**

ঢাকা, ১২ অগ্রহায়ণ (২৭ নভেম্বর):

দেশের অবকাঠামো, ব্যবসা-বাণিজ্য, কর্মসংস্থানসহ নানা ক্ষেত্রে জলবায়ু পরিবর্তনের প্রভাব পড়ছে। বদলে যাচ্ছে জীবনযাত্রা। অর্থনৈতিক উন্নয়নের পাশাপাশি সামাজিক সুরক্ষা ও পরিবেশ সংরক্ষণ নিশ্চিত করে ভবিষ্যৎ প্রজন্মের জন্য নিরাপদ পরিবেশ নিশ্চিতে কাজ করছে সরকার। ‘টেকসই উন্নয়ন’ অর্জনের জন্য প্রয়োজন একটি সমন্বিত ও সামগ্রিক বৈশ্বিক উদ্যোগ, যা উন্নয়নের প্রতিটি খাত-উপখাতকে সম্পৃক্ত করে বিশ্বজুড়ে বিস্তৃত হবে । জনগণের জন্য খাদ্য ও পুষ্টি নিরাপত্তা নিশ্চিত করতে খাদ্য উৎপাদন ও ব্যবস্থাপনা জোরদারকরণে দেশের কৃষিখাতের আধুনিকায়ন করা হচ্ছে।

কৃষিমন্ত্রী ড. মো: আব্দুর রাজ্জাক আজ ঢাকা বিশ্ববিদ্যালয়ের নওয়াব আলী চৌধুরী সিনেট ভবনে বাংলাদেশ আওয়ামী লীগ এর বন ও পরিবেশ বিষয়ক উপ কমিটি কর্তৃক আয়োজিত ‘এনভায়রনমেন্টাল সলিউশনস ফর সাসটেইনেবল ডেভেলপমেন্ট: টুওয়ার্ডস ডেভেলপড বাংলাদেশ’ শীর্ষক কর্মশালার উদ্বোধনী অধিবেশনে প্রধান অতিথির বক্তৃতায় এসব কথা বলেন। দুই দিনব্যাপী এই সেমিনারের প্রতিপাদ্য ‘টেকসই ভবিষ্যতের জন্য সবুজ পরিবেশ’ ।

বৈশ্বিক উষ্ণায়নের কারণে সামগ্রিকভাবে বিশ্বের জলবায়ু পরিবর্তন হচ্ছে যার প্রত্যক্ষ প্রভাব পড়েছে বাংলাদেশের কৃষি তথা সার্বিক জীবনযাত্রার ওপর। আমাদের কৃষির সাথে পরিবেশ, আবহাওয়া ও জলবায়ুর সম্পর্ক অত্যন্ত নিবিড়। তাই জলবায়ু পরিবর্তনের প্রভাব মোকাবিলায় সরকারের প্রত্যক্ষ সহযোগিতায় কৃষিক্ষেত্রে ফসলের নতুন নতুন উন্নত জাত উদ্ভাবন করে চলছে কৃষি বিজ্ঞানীরা। এর ফলে খাদ্য ঘাটতির এই দেশটি এখন খাদ্য উদ্বৃত্তের দেশে পরিনত হয়েছে। উন্নয়নের নানা সূচকে বিশ্বকে তাক লাগিয়ে দেয়ার মতো সাফল্য অর্জিত হয়েছে বলে মন্তব্য করেন মন্ত্রী।

পরিবেশ নিয়ে জনসচেতনতা বাড়ানোর লক্ষ্যে এ সেমিনার। এতে পরিবেশ দূষণের কারণ, সমাধানের উপায়, জলবায়ু পরিবর্তনের চ্যালেঞ্জসহ আনুষঙ্গিক বিষয় নিয়ে পর্যবেক্ষণ তুলে ধরেন পরিবেশ বিজ্ঞানীরা। সেমিনারে মূল প্রবন্ধ উপস্থাপন করেন পরিবেশবিদ অধ্যাপক ড. আইনুন নিশাত। যুক্তরাষ্ট্র, জাপান, মালয়েশিয়া, অস্ট্রিয়া, চীন, সুইডেনসহ বিশ্বের প্রায় ২০টি দেশের পরিবেশ বিজ্ঞানীরা সেমিনারে উপস্থিত ছিলেন।

সেমিনারের উদ্বোধন করেন ঢাকা বিশ্ববিদ্যালয়ের উপচার্য ড.মো: আখতারুজ্জামান। বিশেষ অতিথি হিসেবে উপস্থিত ছিলেন সংসদ সদস্য ও বাংলাদেশ আওয়ামী লীগ এর দপ্তর সম্পাদক ড. আব্দুস সোবাহান গোলাপ, বাংলাদেশ আওয়ামী লীগের বন ও পরিবেশ বিষয়ক সম্পাদক মো: দেলোয়ার হোসেন, ঢাকা বিশ্ববিদ্যালয়ের রসায়ন বিভাগের অধ্যাপক ও সেমিনার আয়োজন কমিটির প্রেসিডেন্ট ড. মো: আফতাব আলী শেখ, আন্তর্জাতিক ব্যবসা বিভাগের অধ্যাপক ড. খন্দকার বজলুল হক।

#

গিয়াস/অনসূয়া/পরীক্ষিৎ/শামীম/২০১৯/১৬১৪ ঘন্টা

তথ্যবিবরণী নম্বর : ৪৪৯০

**দুর্যোগ মোকাবিলায় সমন্বিত উদ্যোগ জরুরি**

**-ত্রাণ প্রতিমন্ত্রী**

ঢাকা, ১২ অগ্রহায়ণ (২৭ নভেম্বর):

দুর্যোগ ব্যবস্থাপনা ও ত্রাণ প্রতিমন্ত্রী ডাঃ মোঃ এনামুর রহমান বলেছেন, দুর্যোগ মোকাবিলায় সমন্বিত উদ্যোগ ও প্রস্তুতি গ্রহণ অত্যন্ত জরুরি। তিনি বলেন, ভৌগলিক অবস্থান ও জলবায়ু পরিবর্তনজনিত কারণে বাংলাদেশ প্রতিনিয়ত নানা ধরণের দুর্যোগের মুখোমুখি হয়। এসব দুর্যোগ মোকাবিলায় ও সম্ভাব্য ক্ষয়ক্ষতি কমিয়ে আনতে প্রশিক্ষণ, অনুশীলন ও অভিজ্ঞতা বিনিময় কার্যকর ভূমিকা রাখতে সহায়ক হবে ।

প্রতিমন্ত্রী আজ ঢাকা বিশ্ববিদ্যালয়ের সেন্টার ফর এডভান্সড রিসার্চ ইন সায়েন্সের সেমিনার কক্ষে তিনদিন ব্যাপী Deeper Understanding of Natural Hazards Workshops এর সমাপনী অনুষ্ঠানে প্রধান অতিথির বক্তৃতায় এসব কথা বলেন।

বাংলাদেশ, মিয়ানমার, ভিয়েতনাম, ফিলিপাইন, থাইল্যান্ড, তাইওয়ান, ইন্দোনেশিয়া ও মালয়েশিয়া-এ ৮টি দেশের ৪০ জন প্রতিনিধি কর্মশালায় অংশগ্রহণ করেন।

পরে প্রতিমন্ত্রী অংশগ্রহণকারীদের মাঝে সনদপত্র বিতরন করেন ।

#

সেলিম/অনসূয়া/পরীক্ষিৎ/রেজ্জাকুল/শামীম/২০১৯/১৬১৮ ঘন্টা

তথ্যবিবরণী নম্বর : ৪৪৮৯

**ইউনিয়ন ডিজিটাল সেন্টার নাগরিক সেবা নিশ্চিতে ভূমিকা রাখছে**

**-স্পিকার**

সিংগাপুর, ১২ অগ্রহায়ণ (২৭ নভেম্বর):

স্পিকার ড. শিরীন শারমিন চৌধুরী বলেছেন, বাংলাদেশে সুশাসন প্রতিষ্ঠায় ইউনিয়ন ডিজিটাল সেন্টারগুলো (ইউডিসি) ব্যাপক ভূমিকা রাখছে। এগুলো ওয়ান স্টপ সার্ভিস সেন্টার হিসেবে কাজ করছে, যেখানে এক ছাদের নিচে সরকারি নানাবিধ সেবা প্রদান করা হচ্ছে। তিনি বলেন, প্রত্যন্ত অঞ্চলের জনগণ স্বল্পব্যয়ে ও স্বল্পসময়ে জন্মসনদ প্রাপ্তি, শিক্ষা প্রতিষ্ঠানে ভর্তি, ফলাফল প্রাপ্তি, সামাজিক নিরাপত্তা কর্মসূচিতে নিবন্ধনসহ নানাবিধ সেবা গ্রহণ করতে পারছে। প্রত্যন্ত অঞ্চল নাগরিক সেবা প্রদানের হাব হিসেবে গড়ে উঠছে সেন্টারগুলো।

স্পিকার আজ সিংগাপুরে নাগরিক সেবা প্রদানের লক্ষ্যে প্রতিষ্ঠিত একটি সমন্বিত পাবলিক সার্ভিস সেন্টার পরিদর্শনকালে এসব কথা বলেন।

আওয়ার টেমপাইনস হাব (ওটিএইচ) নামে প্রতিষ্ঠিত সেন্টারের পক্ষ থেকে একটি পাওয়ার পয়েন্ট প্রেজেন্টেশন উপস্থাপন করা হয়। উপস্থাপনায় জানানো হয়, টেমপাইনস এলাকার দুই লক্ষ ষাট হাজার বাসিন্দাদের সরকারি বেসরকারি প্রায় সকল সেবা আওয়ার টেমপাইনস হাব থেকে প্রদান করা হচ্ছে।

স্পিকার বলেন, সরকারের ডিজিটাল বাংলাদেশ কর্মসূচি বাস্তবায়নের অংশ হিসেবে ইউডিসিগুলো প্রতিষ্ঠিত হয়েছে। এ কেন্দ্রগুলো ইউনিয়ন ও গ্রামের মানুষের জীবনকে সহজ ও স্বাচ্ছন্দময় করে তুলছে। স্থানীয় সংসদ সদস্যগণ স্থানীয় সরকার প্রতিষ্ঠানগুলোর সাথে একাত্ম হয়ে কাজ করছে। সরকারি সেবার পাশাপাশি কিছু বেসরকারি সেবাও এসব কেন্দ্র থেকে প্রদান করা হচ্ছে। এসব ইউডিসি সরকারি বেসরকারি অংশীদারিত্বের ক্ষেত্রে সফল মাইলস্টোন হিসেবে আবির্ভূত হয়েছে।

আওয়ার টেমপাইনস হাব এর মতোই এসব ইউডিসি গড়ে উঠবে বলে স্পিকার আশাবাদ ব্যক্ত করেন। ইউডিসিগুলোকে আরো সমৃদ্ধ করার ক্ষেত্রে ভবিষ্যতে প্রয়োজনে কারিগরি সহযোগিতা প্রদান করা হবে বলে সিংগাপুরের ওটিএইচ এর পক্ষ থেকে জানানো হয়।

#

তারিক/অনসূয়া/পরীক্ষিৎ/রেজ্জাকুল/শামীম/২০১৯/১৬৩৮ ঘন্টা

তথ্যবিবরণী নম্বর : ৪৪৮৮

**বিসিআইসি’র কাছে চাহিদার তিনগুণ ইউরিয়া সার মজুদ আছে**

ঢাকা, ১২ অগ্রহায়ণ (২৭ নভেম্বর):

বর্তমানে বাংলাদেশ কেমিক্যাল ইন্ডাস্ট্রিজ এন্ড কর্পোরেশন (বিসিআইসি)’র কাছে ৯ লাখ মেট্রিক টন ইউরিয়া সার মজুদ রয়েছে। এর বিপরীতে পিক সিজনে প্রতিমাসে দেশে ইউরিয়া সারের চাহিদা মাত্র ৩ লাখ মেট্রিক টন। আমদানির মাধ্যমে আসা সারও পাইপ লাইনে রয়েছে। সব মিলিয়ে দেশে পর্যাপ্ত ইউরিয়া সারের মজুদ রয়েছে।

আজ ২০১৯-২০ অর্থবছরে শিল্প মন্ত্রণালয়ের বার্ষিক উন্নয়ন কর্মসূচির (এডিপি) প্রকল্পগুলোর বাস্তবায়ন অগ্রগতি পর্যালোচনা সভায় এ তথ্য জানানো হয়। শিল্প মন্ত্রণালয়ে এ সভা অনুষ্ঠিত হয়।

শিল্প সচিব মোঃ আবদুল হালিমের সভাপতিত্বে সভায় শিল্পমন্ত্রী নূরুল মজিদ মাহমুদ হুমায়ূন প্রধান অতিথি এবং শিল্প প্রতিমন্ত্রী কামাল আহমেদ মজুমদার বিশেষ অতিথি ছিলেন। সভায় মন্ত্রণালয়ের ঊর্ধ্বতন কর্মকর্তা, মন্ত্রণালয়ের আওতাধীন বিভিন্ন সংস্থা ও কর্পোরেশনের প্রধান এবং সংশ্লিষ্ট প্রকল্প পরিচালকরা উপস্থিত ছিলেন।

সভায় জানানো হয়, ২০১৯-২০ অর্থবছরে শিল্প মন্ত্রণালয়ের বার্ষিক উন্নয়ন কর্মসূচিতে মোট ৫০টি উন্নয়ন প্রকল্প রয়েছে। এর মধ্যে ৪৬টি বিনিয়োগ প্রকল্প, ৩টি কারিগরি এবং ১টি নিজস্ব অর্থায়নে বাস্তবায়িত প্রকল্প রয়েছে। সব মিলিয়ে এসব প্রকল্পে বরাদ্দের পরিমাণ ছিল ১ হাজার ৩০৯ কোটি ৩১ লাখ টাকা। এর মধ্যে সম্পূর্ণ সরকারি অর্থায়ন খাতে   
১ হাজার ১৬৩ কোটি ৩১ লাখ টাকা, প্রকল্প সাহায্যখাতে ৫৬ কোটি টাকা এবং সংস্থার নিজস্ব খাতে ৯০ কোটি টাকা বরাদ্দ রয়েছে।

সভায় প্রকল্পগুলোর বাস্তবায়ন অগ্রগতি পর্যালোচনা করা হয়। এ সময় চাষি পর্যায়ে নিরবচ্ছিন্ন সার সরবরাহ নিশ্চিত করতে দ্রুত বিসিআইসি’র বাফার গুদাম নির্মাণ প্রকল্প বাস্তবায়নের তাগিদ দেয়া হয়। এছাড়া, বিকল্প উৎস থেকে চিনি উৎপাদন, চামড়া শিল্পের অনুকূলে এলডব্লিউজি সার্টিফিকেশন অর্জন, গুণগতমান বজায় রেখে দ্রুত অবকাঠামো নির্মাণের স্বার্থে মনিটরিং জোরদার, স্বচ্ছতার ভিত্তিতে দ্রুত অর্থ ছাড় ও ব্যয়, দরপত্র আহ্বান, কেন্দ্রিয়ভাবে প্রকল্পের বাস্তবায়ন তদারকি, প্রকল্প পরিচালকদের প্রশিক্ষণ এবং প্রকল্প এলাকায় অবস্থান নিশ্চিতকরণসহ অন্যান্য বিষয়ে আলোচনা হয়।

সভায় জানানো হয়, চলতি বছরের ডিসেম্বরের মধ্যে সাভার চামড়া শিল্প নগরীর সিইটিপি নির্মাণ শেষ হবে। প্রকল্প সমাপ্তির সাথে সাথে ট্যানারি মালিকরা যাতে এলডব্লিউজি সার্টিফিকেট অর্জন করতে পারে, সে লক্ষ্যে মক-অডিটে প্রাপ্ত দূর্বলতাগুলো তাদেরকে লিখিতভাবে জানানোর নির্দেশনা দেয়া হয়। একইসাথে এসব দূর্বলতাগুলো কাটিয়ে উঠতে প্রয়োজনীয় ব্যবস্থা গ্রহণের জন্যও উদ্যোক্তাদের উদ্বুদ্ধ করার ওপর গুরুত্ব দেয়া হয়। পাশাপাশি ট্যানারিগুলোতে পানির অপচয়রোধে ওয়াসার রেটে পানির ট্যারিফ ধার্য করে দেয়ার নির্দেশনা দেয়া হয়।

সভায় শিল্পমন্ত্রী প্রকল্প বাস্তবায়নে সংশ্লিষ্ট কর্মকর্তাদের পুরোনো আমলাতান্ত্রিক মানসিকতা পরিহার করার পরামর্শ দেন। তিনি বলেন, প্রকল্প বাস্তবায়নে শিল্প মন্ত্রণালয় অনেক দূর এগোলেও এখনও বাস্তবায়ন কাজে কাঙ্খিত গতি আসেনি। প্রকল্প বাস্তবায়নের জন্য কর্মকর্তাদেরকে নিষ্ঠার সাথে সেবক হিসেবে দায়িত্ব পালন করতে হবে। তিনি সারের নিরবচ্ছিন্ন সরবরাহ নিশ্চিত করতে বিকল্প যোগানের উৎস খুঁজে বের করার নির্দেশনা দেন। নির্ধারিত সময়ে চামড়া শিল্পনগরী প্রকল্পের কাজ সমাপ্ত করে এলডব্লিউজি সার্টিফিকেশন অর্জনের বিষয়টি ট্যানারি মালিকদের ওপর ছেড়ে দেয়ার পরামর্শ দেন তিনি।

শিল্প প্রতিমন্ত্রী যথাসময়ে প্রকল্প বাস্তবায়ন নিশ্চিত করতে সংশ্লিষ্ট পরিচালকদের প্রকল্প এলাকায় অবস্থানের তাগিদ দেন। তিনি বলেন, প্রকল্প পরিচালকদের কথা ও কাজে মিল থাকতে হবে। চিনি শিল্প লাভজনক করতে চিনি কলগুলোতে বার মাস উৎপাদন চালু রাখতে হবে। এ লক্ষ্যে আখের পাশাপাশি সুগারবিটসহ অন্যান্য বিকল্প উৎস থেকে চিনি উৎপাদনের কার্যকর উদ্যোগ নিতে হবে। তিনি বিশ্বের চিনি উৎপাদনকারী দেশগুলোর প্রযুক্তি ও অভিজ্ঞতা নিয়ে তা রাষ্ট্রায়ত্ত চিনি কলগুলোতে কাজে লাগানোর পরামর্শ দেন।

#

জলিল/অনসূয়া/পরীক্ষিৎ/শামীম/২০১৯/১৬০০ ঘন্টা

তথ্যবিবরণী নম্বর : ৪৪৮৭

**শিপ ব্রেকিং দুর্ঘটনা**

**এ বছর নিহত ১৯ শ্রমিকের পরিবারকে দেয়া হয়েছে সোয়া এক কোটি টাকা**

ঢাকা, ১২ অগ্রহায়ণ (২৭ নভেম্বর):

এ বছর শিপ ব্রেকিং ইয়ার্ডে- দুর্ঘটনায় নিহত ১৯ জন শ্রমিকের পরিবারকে ছয় লাখ করে মোট   
১ কোটি ১৪ লাখ টাকা সহায়তা প্রদান করা হয়েছে।

শ্রম ও কর্মসংস্থান মন্ত্রণালয়ের অধীন কলকারখানা ও প্রতিষ্ঠান পরিদর্শন অধিদপ্তরের চট্টগ্রাম কার্যালয় থেকে এ তথ্য জানানো হয়েছে।

শিপ ব্রেকিং ইয়ার্ডে দুর্ঘটনার বিষয়ে শ্রম ও কর্মসংস্থান প্রতিমন্ত্রী বেগম মন্নুজান সুফিয়ান বলেন, শিপ ব্রেকিং একটি ঝুঁকিপূর্ণ খাত। শ্রমিকরা জীবনের ঝুঁকি নিয়ে এখানে কাজ করেন। সরকার শিপ ব্রেকিংসহ সকল খাতের মালিক-শ্রমিকদের সচেতনতা বৃদ্ধির জন্য কাজ করছে। তিনি বলেন, শিপ ব্রেকিং ইয়ার্ডে কলকারখানা ও প্রতিষ্ঠান পরিদর্শন অধিদপ্তরের পরিদর্শকগণ নিয়মিত পরিদর্শন কার্যক্রম পরিচালনা করছেন এবং শ্রমিকদের সচেতন করছেন।

এ বছর শিপ ব্রেকিং ইয়ার্ডে অগ্নিকান্ড, লোহার প্লেট, লোহার পর্দা পড়ে, পিছলে পড়ে এবং বিষাক্ত গ্যাসে এ সকল শ্রমিক মারা যান।

শিপ ব্রেকিং ইয়ার্ডে ২০১৮ সালে ১৭ জন শ্রমিক দূর্ঘটনায় মারা যান। এ সকল দুর্ঘটনায় শ্রমিকদের মৃত্যুতে মালিকদের নিকট থেকে ৫ লাখ করে মোট ৮৫ লাখ টাকা সহায়তা আদায় করে দেয়া হয়। এছাড়া ২০১৭ সালে এ খাতে ১৬ জন দুর্ঘটনায় নিহত ১৬ জন শ্রমিকদের পরিবারকে ৮০ লাখ ২৫ হাজার টাকা সহায়তা আদায় করে দেয়া হয়।

#

আকতারুল/অনসূয়া/পরীক্ষিৎ/শামীম/২০১৯/১৩৩০ ঘন্টা

তথ্যবিবরণী নম্বর : ৪৪৮৬

**স্ক্রল আকারে প্রচারের জন্য**

সকল ইলেকট্রনিক মিডিয়া

ঢাকা, ১২ অগ্রহায়ণ (২৭ নভেম্বর) :

সকল ইলেক্ট্রনিক মিডিয়ায় নিম্নোক্ত বিষয়টি স্ক্রল আকারে প্রচার করার জন্য অনুরোধ করা হলো :

প্রধানমন্ত্রী শেখ হাসিনা আগামী ৩ ডিসেম্বরের পরিবর্তে ৫ ডিসেম্বর ২০১৯ তারিখ সকাল ১০ টায় জাতীয় প্রতিবন্ধী উন্নয়ন ফাউন্ডেশন (মিরপুর-১৪, ঢাকা) আয়োজিত ২৮ তম আন্তর্জাতিক এবং ২১ তম জাতীয় প্রতিবন্ধী দিবসের উদ্‌যাপন ও জাতীয় প্রতিবন্ধী কমপ্লেক্স ভবন এর উদ্বোধন অনুষ্ঠানে প্রধান অতিথি হিসেবে উপস্থিত থাকবেন।

এ বছর দিবসের প্রতিপাদ্য-‘অভিগম্য আগামীর পথে (The Future is Accessible)’।

#

আলমগীর/অনসূয়া/জসীম/আসমা/২০১৯/১১৩০ ঘণ্টা

তথ্যবিবরণী নম্বর : ৪৪৮৫

***মোহাম্মদ হানিফ এর মৃত্যুবার্ষিকীতে*****প্রধানমন্ত্রীর বাণী**

ঢাকা, ১২ অগ্রহায়ণ (২৭ নভেম্বর) :

প্রধানমন্ত্রী শেখ হাসিনা *মোহাম্মদ হানিফ এর মৃত্যুবার্ষিকী* উপলক্ষে নিম্নোক্ত বাণী প্রদান করেছেন :

“ঢাকা সিটি কর্পোরেশনের প্রথম নির্বাচিত সফল মেয়র এবং ঢাকা মহানগর আওয়ামী লীগের প্রাক্তন সভাপতি মোহাম্মদ হানিফের দ্বাদশ মৃত্যুবার্ষিকী উপলক্ষে আমি তাঁর স্মৃতির প্রতি গভীর শ্রদ্ধা জানাই।

সর্বকালের সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের একজন ঘনিষ্ঠ সহচর ছিলেন মোহাম্মদ হানিফ। বাঙালির মুক্তি-সনদ ৬-দফা ঘোষণার সময় থেকে তিনি জাতির পিতার একান্ত সহকারি হিসেবে অত্যন্ত একাগ্রতা ও বিশ্বস্ততার সাথে দায়িত্ব পালন করেন। বাংলাদেশের স্বাধীনতা সংগ্রাম ও মহান মুক্তিযুদ্ধসহ স্বৈরাচারবিরোধী গণআন্দোলন ও গণতন্ত্র পুনঃপ্রতিষ্ঠার সংগ্রামে এই জননেতা অগ্রণী ভূমিকা পালন করেন।

বিএনপি-জামাত জোট সরকারের প্রত্যক্ষ পৃষ্ঠপোষকতায় স্বাধীনতাবিরোধী অপশক্তি ২০০৪ সালের ২১ আগস্ট আমাকে হত্যা করার উদ্দেশ্যে গ্রেনেড হামলা চালায়। সেদিন মোহাম্মদ হানিফসহ দলের নেতারা মানবঢাল তৈরি করে আমাকে মৃত্যুর হাত থেকে রক্ষা করেন। মস্তিষ্কসহ তাঁর শরীরের বিভিন্ন অংশে গ্রেনেডের অসংখ্য স্প্লিন্টার ঢুকে পড়ে। তিনি মারাত্মকভাবে আহত হন। দীর্ঘ চিকিৎসার পর কিছুটা সুস্থ হলেও মস্তিস্কের স্প্লিন্টার নিয়েই তিনি মৃত্যুবরণ করেন।

বাংলাদেশ আওয়ামী লীগ তথা বাংলাদেশের একজন নিবেদিতপ্রাণ, ত্যাগী, পরীক্ষিত এবং দেশপ্রেমিক নেতা হিসেবে মোহাম্মদ হানিফ এদেশের মানুষের হৃদয়ে গভীর শ্রদ্ধা ও ভালোবাসায় বেঁচে থাকবেন।

আমি আশা করি, মোহাম্মদ হানিফের সংগ্রামী জীবন ও কর্ম নতুন প্রজন্মের রাজনৈতিক কর্মীদের দেশপ্রেম ও মুক্তিযুদ্ধের চেতনায় উজ্জীবিত করবে। দেশ ও জাতির কল্যাণে নিবেদিত হয়ে সর্বশ্রেষ্ঠ বাঙালি, জাতির পিতা বঙ্গবন্ধু শেখ মুজিবুর রহমানের স্বপ্নের ‘সোনার বাংলাদেশ’ বিনির্মাণে নিজেদের আত্মনিয়োগ করবে।

আমি মোহাম্মদ হানিফের বিদেহী আত্মার শান্তি কামনা করছি।

জয় বাংলা, জয় বঙ্গবন্ধু

বাংলাদেশ চিরজীবী হোক”

#

আশরাফ/অনসূয়া/জসীম/আসমা/২০১৯/১০৩০ ঘণ্টা

তথ্যবিবরণী নম্বর : ৪৪৮৪

***মোহাম্মদ হানিফ এর মৃত্যুবার্ষিকীতে******রাষ্ট্রপতির বাণী***

ঢাকা, ১২ অগ্রহায়ণ (২৭ নভেম্বর) :

রাষ্ট্রপতি মোঃ আবদুল হামিদ *মোহাম্মদ হানিফ এর মৃত্যুবার্ষিকী* উপলক্ষে নিম্নোক্ত বাণী প্রদান করেছেন :

“ঢাকা সিটি কর্পোরেশনের সাবেক মেয়র এবং ঢাকা মহানগর আওয়ামী লীগের সভাপতি মোহাম্মদ হানিফ এর ১৩তম মৃত্যুবার্ষিকীতে আমি তাঁর স্মৃতির প্রতি গভীর শ্রদ্ধা জানাই।

মোহাম্মদ হানিফ ছিলেন স্বাধীন বাংলাদেশের মহান স্থপতি, জাতির পিতা বঙ্গবন্ধু শেখ মুজিবুর রহমানের ঘনিষ্ঠ সহচর ও অত্যন্ত স্নেহভাজন। তিনি ছিলেন বঙ্গবন্ধুর আদর্শের একনিষ্ঠ অনুসারী। বঙ্গবন্ধুর হাত ধরে তিনি রাজনীতি শুরু করেন। বঙ্গবন্ধুর আদর্শে অবিচল থেকে বাংলাদেশ আওয়ামী লীগের একজন সংগ্রামী নেতা হিসেবে তিনি আমৃত্যু জনগণের কল্যাণে কাজ করে গেছেন। আমাদের মুক্তিসংগ্রাম ও মুক্তিযুদ্ধসহ বাঙালির প্রতিটি আন্দোলন-সংগ্রামে মোহাম্মদ হানিফ গুরুত্বপূর্ণ ভূমিকা পালন করেন।

মোহাম্মদ হানিফ ছিলেন একজন সৎ ও ন্যায়নিষ্ঠ রাজনীতিবিদ। কোন ধরনের প্রলোভন তাঁকে কখনো আদর্শ থেকে বিচ্যুত করতে পারেনি। একাগ্রতা, আন্তরিকতা ও বলিষ্ঠ নেতৃত্বের গুণে রাজনৈতিক জীবনের প্রতিটি পদে তিনি ছিলেন অত্যন্ত সফল। একজন সফল রাজনীতিক ও জননেতা মোহাম্মদ হানিফ তাঁর কর্মের মাধ্যমে জনগণের হৃদয়ে চিরদিন বেঁচে থাকবেন।

আমি মোহাম্মদ হানিফের ১৩তম মৃত্যুবার্ষিকীতে তাঁর বিদেহী আত্মার মাগফেরাত কামনা করি।

খোদা হাফেজ, বাংলাদেশ চিরজীবী হোক।”

#

হাসান/অনসূয়া/জসীম/আসমা/২০১৯/১০৩০ ঘণ্টা

তথ্যবিবরণী নম্বর : ৪৪৮৩

**উন্নয়নশীল দেশসমূহের স্বার্থসুরক্ষায় বাংলাদেশ বলিষ্ঠ ভূমিকা রাখবে**

**- নৌপ্রতিমন্ত্রী**

লন্ডন, ২৭ নভেম্বর :

নৌপরিবহন প্রতিমন্ত্রী খালিদ মাহমুদ চৌধুরী বলেছেন, উন্নয়নশীল দেশ ও ছোট দ্বীপরাষ্ট্রসমূহের স্বার্থসুরক্ষায় বাংলাদেশ আন্তর্জাতিক সংস্থাসমূহে বলিষ্ঠ ভূমিকা রাখবে।

প্রতিমন্ত্রী ২৬ নভেম্বর লন্ডনে আইএমও’র অধিবেশন হলে জাতিসংঘের বিশেষায়িত সংস্থা ইন্টারন্যাশনাল মেরিটাইম অর্গানাইজেশন (আই এম ও) এর ৩১তম সাধারণ সভায় একথা বলেন।

নৌপ্রতিমন্ত্রী ব্লু ইকোনোমি কৌশলপত্র বাস্তবায়ন ও নৌবাণিজ্য সেক্টরে নারীদের সম্পৃক্ত করতে প্রধানমন্ত্রী শেখ হাসিনা সরকার গৃহীত বিভিন্ন প্রকল্পের কথা উল্লেখ করেন। তিনি বলেন, নৌবাণিজ্য ও সমুদ্রের তলদেশে মৎস্য ও খনিজ সম্পদের মালিকানা নিশ্চিত করতে স্বাধীনতার পরপরই জাতির পিতা বঙ্গবন্ধু শেখ মুজিবুর রহমান ১৯৭৪ সালে সমুদ্র সীমানা আইন প্রণয়ন করেন।

আইএমও’র ৩১তম অধিবেশনে ১১ সদস্য বিশিষ্ট বাংলাদেশ প্রতিনিধিদলের নেতৃত্ব দিচ্ছেন নৌপ্রতিমন্ত্রী। এ অধিবেশনে সামুদ্রিক নৌযান ও পরিবেশ সংক্রান্ত গুরুত্বপূর্ণ কনভেনশন, আইন, বিধি ও চুক্তি নিয়ে সদস্য দেশসমূহের মধ্যে আলোচনা ও বিতর্ক অনুষ্ঠিত হবে।

সাধারণ সভায় বাংলাদেশ প্রতিনিধিদলে অন্যান্যদের মধ্যে উপস্থিত ছিলেন নৌপরিবহন মন্ত্রণালয় সম্পর্কিত স্থায়ী কমিটির সদস্য মোহাম্মদ আসলাম হোসাইন সওদাগর, এম এস শাহজাদা, বৃটেনে নিযুক্ত বাংলাদেশের রাষ্ট্রদূত সাঈদা মুনা তাসনীম সহ অন্যান্য কর্মকর্তাবৃন্দ।

#

জাহাঙ্গীর/অনসূয়া/জসীম/শামীম/২০১৯/১০৪১ ঘন্টা

তথ্যববিরণী নম্বর : ৪৪৮২

**সবার জন্য নিরাপদ খাদ্য নিশ্চিত করতে সরকার প্রতিশ্রুতিবদ্ধ**

**- কৃষিমন্ত্রী**

ঢাকা, ১২ অগ্রহায়ণ (২৭ নভেম্বর) :

সবার জন্য মানসম্মত, নিরাপদ ও পুষ্টিমানসমৃদ্ধ খাদ্য নিশ্চিত করতে সরকার প্রতিশ্রুতিবদ্ধ। এ লক্ষ্যে সমন্বিত স্বাস্থ্য সুরক্ষা সেবা নিশ্চিত করতে সবাইকে কাজ করতে হবে।

গতকাল কৃষিমন্ত্রী ড. মো: আব্দুর রাজ্জাক রাজধানীর একটি হোটেলে তিন দিনব্যাপী One health Bangladesh এর দশম সম্মেলনের উদ্বোধন অনুষ্ঠানে প্রধান অতিথির বক্তৃতা এ কথা বলেন। সম্মেলনের প্রতিপাদ্য ছিল 'One health Capacity Building for Health Security.'

কৃষিমন্ত্রী বলেন, এই ধারণাটি বিশ্বস্বীকৃত। উন্নত অনেক দেশেই এই ধারণার ওপর কাজ হচ্ছে এবং এটি বাংলাদেশের জন্য খুবই গুরুত্বপূর্ণ। মানুষ, প্রাণী আর পরিবেশ, এই তিনের স্বাস্থ্যই একে ওপরের সঙ্গে অঙ্গাঙ্গিভাবে জড়িত। কোনটা বাদ দিয়ে সুস্থভাবে বেঁচে থাকা সম্ভব নয়। স্বাস্থ্যবান মানুষ, স্বাস্থ্যসম্মত প্রাণী ও পরিবেশ নিশ্চিত করা জরুরি। সুস্থতা এবং টেকসই উন্নয়নের মধ্যে রয়েছে নিবিড় সম্পর্ক।

কোনো একটি রোগ মানুষের হলে, সেটি কিন্তু মানুষের কাছ থেকে প্রাণীদেরও হতে পারে। তদ্রুপ একইভাবে প্রাণীর ছোঁয়াচে কোনো রোগ মানুষেরও হতে পারে। মানুষকে সুস্থভাবে বাঁচতে হলে নিজেদের পাশাপাশি প্রাণী ও পরিবেশের সুস্বাস্থ্য নিশ্চিত করতে হবে। আমাদের পুষ্টির প্রথমে আসে মাছ, মাংস, দুধ, ডিম এর কথা, এগুলোর নিরাপদ যোগান নিশ্চিত করতে প্রাণী ও পরিবেশের জন্য নিরাপদ খাদ্য সরবরাহ জরুরি ।

স্বাস্থ্যমন্ত্রী ডা. জাহিদ মালিক এর সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন বন পরিবেশ ও জলবায়ু পরিবর্তন বিষয়ক উপমন্ত্রী হাবিবুন নাহার।

#

গিয়াস/অনসূয়া/পরীক্ষিৎ/জসীম/আসমা/২০১৯/১০২০ ঘণ্টা